Garáž a hospodárska budova (ďalej len stavba).

Základné info o projekte.

Stavba by mala byť na pozemku 2609/3 a 2609/4 KU Podunajské Biskupice.

Je to úzky a dlhý pozemok. Bližšie k ceste stojí dvojpodlažný RD. Pozemok je celý obkolesený vysokým betónovým plotom (2-2,2m). Stavba bude na pozemku za domom. V časti kde bude stáť garáž je šírka pozemku 11,2m.

Garáž chceme väčšiu lebo má slúžiť aj ako dielňa. Nad garážou chceme priestor na odkladanie rôznych vecí, sklad. Uvažujeme či to bude plná výška poschodia alebo len niečo nižšie (uvidíme podľa možností). Vedľa garáže by mala byť kratšia prístavba, niečo ako letná izba, telocvičňa, či priestor na bližšie neurčené využitie. Strechu som chcel mierne sklonenú kvôli umiesneniu FV panelov a pokrytú falcovanými pásmi plechu. Tak je aj na dome. Ale môže byť aj napoly zlomená. Strop nad prízemným podlažím som myslel urobiť z trámov 250x60 mm cez kratšiu stranu garáže. Na to OSB dosky a potom som ešte nedomyslel.

Všetko si budeme realizovať sami, projekt potrebujem len pre stavebné konanie.

Objekt bude napojený na elektrinu cez dom, teda nebude samostatná prípojka. Nebude tam voda ani odpad.

Problém vidím v umiestení stavby. Chcel by som využiť priestor a umiestniť garáž úplne k betónovému plotu, pretože pozemok je úzky a medzeru medzi betónovým plotom a garážou nedokážem využiť. Z dlhšej strany je len záhrada/dvor z kratšej strany postavila suseda dom ale na strane ku plotu nemá obytné miestnosti s oknami. Dovolili sme jej postaviť bližšie ako 2m k plotu s tým, že aj ona nebude mať problém ak budeme stavať bližšie.

Toto vidím ako veľký problém, neviem či je to reálne, ale sa o to aspoň chcem pokúsiť. Ak by som musel stavať 2m od plotov, tak musím objekt zmenšiť.

Keďže nie je jasné čo mi SÚ/susedia dovolia, potreboval by som najskôr jednoduchšiu architektonickú štúdiu a po vyjasnení si stanovísk by sa projekt sfinalizoval.

Čo som nakreslil a popísal je moja predstava a zodpovedá mojim znalostiam. Nebránim sa aj vašim nápadom a dobrým radám.

Projekt k žiadosti o stavebné povolenie by mal obsahovať

Architektúru

Statiku

Projekt požiarnej bezpečnosti

Elektro (iba ak by vyžadoval SÚ)